CELEX: 32021R0768
Language: ro
Date: 2021-04-30 00:00:00
Title: Regulamentul (UE, Euratom) 2021/768 al Consiliului din 30 aprilie 2021 de stabilire a măsurilor de punere în aplicare a sistemului de resurse proprii ale Uniunii Europene și de abrogare a Regulamentului (UE, Euratom) nr. 608/2014

11.5.2021   
               
               
                  RO
               
               
                  Jurnalul Oficial al Uniunii Europene
               
               
                  L 165/1
               
            
         REGULAMENTUL (UE, Euratom) 2021/768 AL CONSILIULUI
         din 30 aprilie 2021
         de stabilire a măsurilor de punere în aplicare a sistemului de resurse proprii ale Uniunii Europene și de abrogare a Regulamentului (UE, Euratom) nr. 608/2014
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 311 al patrulea paragraf,
         având în vedere Tratatul de instituire a Comunității Europene a Energiei Atomice, în special articolul 106a,
         având în vedere Decizia (UE, Euratom) 2020/2053 a Consiliului din 14 decembrie 2020 privind sistemul de resurse proprii ale Uniunii Europene și de abrogare a Deciziei 2014/335/UE, Euratom (1), în special articolul 10,
         având în vedere propunerea Comisiei Europene,
         după transmiterea proiectului de act legislativ către parlamentele naționale,
         având în vedere aprobarea Parlamentului European (2),
         hotărând în conformitate cu o procedură legislativă specială,
         întrucât:
         
                     (1)
                  
                  
                     Procedura de calculare și de includere în buget a soldului bugetar anual, dispozițiile și procedurile necesare pentru controlul și supravegherea colectării resurselor proprii, precum și orice cerințe de raportare relevante sunt componente importante ale sistemului de resurse proprii ale Uniunii care completează într-o manieră mai detaliată dispozițiile Deciziei (UE, Euratom) 2020/2053.
                  
               
                     (2)
                  
                  
                     Din motive de coerență, dispozițiile referitoare la inspecții din Regulamentul (CEE, Euratom) nr. 1553/89 al Consiliului (3) ar trebui incluse în prezentul regulament.
                  
               
                     (3)
                  
                  
                     Pentru a se asigura un buget echilibrat, orice excedent de venituri ale Uniunii față de cheltuielile efective totale în cursul unui exercițiu financiar ar trebui reportat în exercițiul financiar următor. Prin urmare, ar trebui definit soldul de reportat.
                  
               
                     (4)
                  
                  
                     Statele membre ar trebui să efectueze verificări și cercetări legate de calcularea, constatarea și punerea la dispoziție a resurselor proprii ale Uniunii. Pentru a facilita aplicarea normelor financiare referitoare la resursele proprii, este necesar să se asigure colaborarea dintre statele membre și Comisie.
                  
               
                     (5)
                  
                  
                     Ar trebui asigurată transparența sistemului de resurse proprii ale Uniunii prin furnizarea de informații corespunzătoare Parlamentului European și Consiliului. Prin urmare, statele membre ar trebui să pună la dispoziția Comisiei documentele și informațiile necesare Comisiei pentru ca aceasta să-și exercite competența care îi revine în ceea ce privește resursele proprii ale Uniunii și, atunci când este cazul, să transmită Comisiei respectivele documente și informații.
                  
               
                     (6)
                  
                  
                     Din motive de coerență și claritate, ar trebui prevăzute dispoziții care să vizeze competențele și obligațiile funcționarilor, ale altor agenți și ale experților naționali detașați care iau parte la inspecțiile efectuate în legătură cu resursele proprii ale Uniunii. Ar trebui în special să se prevadă norme care să fie respectate de către toți funcționarii și ceilalți agenți ai Uniunii, precum și de către experții naționali detașați în ceea ce privește secretul profesional și protecția datelor cu caracter personal. Este necesar să se precizeze statutul experților naționali detașați și posibilitatea ca statul membru în cauză să obiecteze cu privire la prezența unor funcționari din alte state membre în cadrul unei inspecții.
                  
               
                     (7)
                  
                  
                     Modalitățile prin care statele membre responsabile de colectarea resurselor proprii efectuează raportări către Comisie ar trebui să permită Comisiei să monitorizeze acțiunile întreprinse de statele membre pentru a recupera resursele proprii, în special în cazurile de fraudă și de nereguli.
                  
               
                     (8)
                  
                  
                     Pentru a se asigura condiții uniforme pentru punerea în aplicare a prezentului regulament, ar trebui conferite competențe de executare Comisiei în ceea ce privește stabilirea de norme detaliate referitoare la raportarea fraudelor și a neregulilor care afectează drepturile la resurse proprii tradiționale și referitoare la rapoartele anuale ale statelor membre privind inspecțiile proprii. Respectivele competențe ar trebui exercitate în conformitate cu Regulamentul (UE) nr. 182/2011 al Parlamentului European și al Consiliului (4).
                  
               
                     (9)
                  
                  
                     Procedura de consultare ar trebui utilizată pentru adoptarea actelor de punere în aplicare, în vederea stabilirii de norme detaliate referitoare la raportarea fraudelor și a neregulilor care afectează drepturile la resurse proprii tradiționale și referitoare la rapoartele anuale ale statelor membre privind inspecțiile proprii, având în vedere natura tehnică a actelor respective care sunt necesare pentru efectuarea de raportări.
                  
               
                     (10)
                  
                  
                     Este necesară o supraveghere parlamentară corespunzătoare, astfel cum se prevede în tratate, pentru astfel de dispoziții cu caracter general aplicabile tuturor categoriilor de resurse proprii.
                  
               
                     (11)
                  
                  
                     Regulamentul (UE, Euratom) nr. 608/2014 al Consiliului (5) ar trebui abrogat.
                  
               
                     (12)
                  
                  
                     Din motive de coerență, prezentul regulament ar trebui să intre în vigoare în aceeași zi cu Decizia (UE, Euratom) 2020/2053 și ar trebui să aibă aceeași dată de aplicare ca și respectiva decizie, și anume 1 ianuarie 2021,
                  
               ADOPTĂ PREZENTUL REGULAMENT:
         CAPITOLUL I
         
            STABILIREA RESURSELOR PROPRII
         
         
            Articolul 1
            Calcularea și includerea în buget a soldului
            
               (1)   În scopul aplicării articolului 8 din Decizia (UE, Euratom) 2020/2053, soldul unui anumit exercițiu financiar constă în diferența dintre veniturile totale colectate aferente exercițiului financiar respectiv și valoarea plăților efectuate în contul creditelor exercițiului financiar respectiv, majorată cu valoarea creditelor aferente aceluiași exercițiu financiar reportate în temeiul articolului 12 din Regulamentul (UE, Euratom) 2018/1046 al Parlamentului European și al Consiliului (6) (denumit în continuare „Regulamentul financiar”).
               Această diferență se majorează sau se reduce cu valoarea netă a creditelor reportate din exercițiile financiare anterioare care au fost anulate. Prin derogare de la articolul 8 alineatul (1) din Regulamentul financiar, diferența se majorează sau se reduce, de asemenea, cu:
               
                           (a)
                        
                        
                           valoarea plăților efectuate în plus față de creditele nediferențiate reportate din exercițiul financiar precedent, în conformitate cu articolul 12 alineatele (1) și (4) din Regulamentul financiar, ca urmare a variațiilor cursului de schimb al euro;
                        
                     
                           (b)
                        
                        
                           soldul care rezultă din câștigurile și pierderile rezultate din diferențele de curs valutar în cursul exercițiului financiar.
                        
                     
            
               (2)   Înainte de sfârșitul lunii octombrie a fiecărui exercițiu financiar, Comisia efectuează o estimare a resurselor proprii colectate în întregul exercițiu, pe baza datelor pe care le deține la acea dată. Orice diferență semnificativă în raport cu estimările inițiale poate duce la o scrisoare de rectificare a proiectului de buget pentru exercițiul financiar următor sau la un buget rectificativ pentru exercițiul financiar în curs.
            
         
         CAPITOLUL II
         
            DISPOZIȚII PRIVIND CONTROLUL ȘI SUPRAVEGHEREA ȘI CERINȚELE DE RAPORTARE RELEVANTE
         
         
            Articolul 2
            Măsuri de control și de supraveghere
            
               (1)   Resursele proprii menționate la articolul 2 alineatul (1) din Decizia (UE, Euratom) 2020/2053 fac obiectul inspecțiilor în condițiile prevăzute de prezentul regulament, fără a aduce atingere Regulamentului (CEE, Euratom) nr. 1553/89 al Consiliului și Regulamentului (UE) 2019/516 al Parlamentului European și al Consiliului (7).
            
            
               (2)   Statele membre iau toate măsurile necesare pentru a se asigura că resursele proprii menționate la articolul 2 alineatul (1) din Decizia (UE, Euratom) 2020/2053 sunt puse la dispoziția Comisiei.
            
            
               (3)   În cazul în care măsurile de control și de supraveghere vizează resursele proprii tradiționale menționate la articolul 2 alineatul (1) litera (a) din Decizia (UE, Euratom) 2020/2053:
               
                           (a)
                        
                        
                           statele membre efectuează verificări și cercetări referitoare la constatarea și punerea la dispoziție a resurselor proprii respective;
                        
                     
                           (b)
                        
                        
                           la cererea Comisiei, statele membre efectuează inspecții suplimentare. În cererea sa, Comisia precizează motivele care justifică inspecțiile suplimentare respective. Comisia poate solicita, de asemenea, să îi fie transmise anumite documente;
                        
                     
                           (c)
                        
                        
                           statele membre asociază Comisia, la cererea acesteia, la inspecțiile pe care le efectuează. În cazul în care este asociată la o inspecție, Comisia are acces, în măsura necesară aplicării prezentului regulament, la documentele justificative privind constatarea și punerea la dispoziție a resurselor proprii și la orice alt document relevant legat de documentele justificative respective;
                        
                     
                           (d)
                        
                        
                           Comisia poate efectua ea însăși inspecții la fața locului. Agenții autorizați de Comisie să participe la astfel de inspecții au acces la documente, astfel cum se prevede pentru inspecțiile menționate la litera (c). Statele membre facilitează efectuarea acestor inspecții.
                        
                     
            
               (4)   În cazul în care măsurile de control și de supraveghere vizează resursa proprie bazată pe TVA menționată la articolul 2 alineatul (1) litera (b) din Decizia (UE, Euratom) 2020/2053, Comisia efectuează inspecțiile împreună cu autoritățile competente ale statului membru în cauză. În cursul acestor inspecții, Comisia se asigură, în special, că operațiunile de calculare a totalului net al TVA-ului colectat s-au efectuat în mod corect. Comisia confirmă, de asemenea, relevanța datelor utilizate și conformitatea calculelor efectuate pentru stabilirea cuantumului respectivei resurse proprii, astfel cum este menționat la articolul 3 alineatul (1) din Regulamentul (CEE, Euratom) nr. 1553/89, cu respectivul regulament.
            
            
               (5)   În cazul în care măsurile de control și de supraveghere vizează resursa proprie bazată pe deșeurile de ambalaje din plastic care nu sunt reciclate, menționată la articolul 2 alineatul (1) litera (c) din Decizia (UE, Euratom) 2020/2053, Comisia are acces la documentele referitoare la procedurile și datele menționate în Directiva 94/62/CE a Parlamentului European și a Consiliului (8) și în Decizia 2005/270/CE a Comisiei (9). Comisia efectuează inspecțiile împreună cu autoritățile competente al statului membru în cauză. În cursul acestor inspecții Comisia se asigură că operațiunile de calculare a greutății ambalajelor din plastic care nu sunt reciclate, astfel cum este menționată la articolul 2 alineatul (2) al doilea paragraf din Decizia (UE, Euratom) 2020/2053, s-au efectuat în mod corect.
            
            
               (6)   În cazul în care măsurile de control și de supraveghere vizează resursa proprie bazată pe venitul național brut (VNB) menționată la articolul 2 alineatul (1) litera (d) din Decizia (UE, Euratom) 2020/2053:
               
                           (a)
                        
                        
                           Comisia verifică în fiecare an, împreună cu statul membru în cauză, dacă există erori de compilare în ceea ce privește sumele totale care i-au fost comunicate, în special în cazurile notificate de către grupul de experți menționat la articolul 4 din Regulamentul (UE) 2019/516; în acest scop, atunci când altfel nu ar putea efectua o evaluare adecvată, Comisia poate analiza, de asemenea, calcule și baze statistice în cazuri individuale, cu excepția informațiilor privind societăți sau persoane fizice determinate;
                        
                     
                           (b)
                        
                        
                           Comisia are acces, de asemenea, la documentele referitoare la sursele și metodele menționate la articolul 3 din Regulamentul (UE) 2019/516.
                        
                     
            
               (7)   Măsurile de control și de supraveghere menționate la prezentul articol nu aduc atingere:
               
                           (a)
                        
                        
                           inspecțiilor efectuate de statele membre în conformitate cu actele cu putere de lege și actele administrative naționale;
                        
                     
                           (b)
                        
                        
                           măsurilor prevăzute la articolele 287 și 319 din Tratatul privind funcționarea Uniunii Europene (TFUE);
                        
                     
                           (c)
                        
                        
                           modalităților de organizare a inspecțiilor, stabilite în temeiul articolului 322 alineatul (1) litera (b) din TFUE.
                        
                     
            
               (8)   În scopul măsurilor de control și de supraveghere prevăzute la alineatele (3)-(6), Comisia poate solicita statelor membre să îi transmită sau să îi pună la dispoziție documente sau rapoarte relevante privind sistemele utilizate pentru colectarea resurselor proprii.
            
         
         
            Articolul 3
            Competențele și obligațiile agenților autorizați ai Comisiei
            
               (1)   Comisia numește în mod specific pentru efectuarea inspecțiilor menționate la articolul 2 anumiți funcționari sau alți agenți ai săi (denumiți în continuare „agenți autorizați”).
               Pentru fiecare inspecție, Comisia furnizează agenților autorizați un mandat scris, în care se precizează identitatea și calitatea oficială a acestora.
               Experții detașați la Comisie de către statele membre ca experți naționali pot participa la inspecții.
               Cu acordul explicit și prealabil al statului membru în cauză, Comisia poate cere sprijinul funcționarilor din alte state membre, în calitate de observatori. Comisia se asigură că funcționarii respectivi îndeplinesc cerințele de la alineatul (3).
            
            
               (2)   În timpul inspecțiilor menționate la articolul 2, agenții autorizați acționează într-un mod compatibil cu normele aplicabile funcționarilor statului membru în cauză. Aceștia au obligația de a respecta secretul profesional, în condițiile prevăzute la alineatul (3) din prezentul articol.
               Comisia respectă principiul confidențialității datelor statistice, astfel cum este prevăzut în Regulamentul (CE) nr. 223/2009 al Parlamentului European și al Consiliului (10).
               Dacă este necesar, agenții autorizați pot să contacteze debitorii, însă numai în contextul inspecțiilor privind resursele proprii tradiționale și numai prin intermediul autorităților competente ale căror proceduri de colectare a resurselor proprii fac obiectul inspecției.
            
            
               (3)   Informațiile comunicate sau obținute în temeiul prezentului regulament, indiferent de forma acestora, fac obiectul secretului profesional și beneficiază de protecția acordată informațiilor similare în temeiul dreptului intern al statului membru în care au fost colectate și în temeiul dispozițiilor corespunzătoare aplicabile instituțiilor Uniunii.
               Informațiile menționate la primul paragraf nu se comunică altor persoane decât celor din cadrul instituțiilor Uniunii sau al statelor membre a căror sarcină este să aibă cunoștință de informațiile respective și nu se utilizează în alte scopuri decât cele prevăzute în prezentul regulament fără acordul prealabil al statului membru din care au fost colectate.
               Primul și al doilea paragraf se aplică funcționarilor și celorlalți agenți ai Uniunii, precum și experților naționali detașați.
            
            
               (4)   Comisia se asigură că agenții autorizați și alte persoane care acționează sub autoritatea sa respectă Regulamentul (UE) 2016/679 al Parlamentului European și al Consiliului (11), Regulamentul (UE) 2018/1725 al Parlamentului European și al Consiliului (12), precum și alte norme ale Uniunii și norme naționale privind protecția datelor cu caracter personal.
            
         
         
            Articolul 4
            Pregătirea și gestionarea inspecțiilor
            
               (1)   Printr-o comunicare motivată corespunzător, Comisia notifică în timp util inspecția preconizată statului membru în care aceasta urmează să aibă loc. La inspecție pot participa și agenți din statul membru în cauză.
            
            
               (2)   Inspecțiile se efectuează de către agenții autorizați. În scopul organizării activității, agenții autorizați stabilesc contactele necesare cu autoritățile competente din statele membre.
            
            
               (3)   În cazul inspecțiilor la care participă Comisia, organizarea activității și a relațiilor cu departamentele implicate în inspecție se asigură de către departamentul desemnat de statul membru în cauză.
            
            
               (4)   Inspecțiile la fața locului privind resursele proprii tradiționale, menționate la articolul 2 alineatul (3) litera (d), se efectuează de către agenții autorizați. În scopul organizării activității și relațiilor cu departamentele și, după caz, cu debitorii implicați în inspecție, înainte de efectuarea oricărei inspecții la fața locului, agenții autorizați stabilesc contactele necesare cu funcționarii desemnați de statul membru în cauză. Pentru acest tip de inspecție, mandatul este precizat într-un document în care se indică obiectivul și scopul inspecției.
            
            
               (5)   Statele membre se asigură că departamentele sau agențiile responsabile de calcularea, constatarea, colectarea și punerea la dispoziție a resurselor proprii, precum și autoritățile care au fost instruite să efectueze inspecții în acest sens, le oferă agenților autorizați asistența necesară pentru a-și îndeplini sarcinile.
               În scopul inspecțiilor la fața locului privind resursele proprii tradiționale menționate la articolul 2 alineatul (3) litera (d), statele membre în cauză informează Comisia în timp util cu privire la identitatea și calitatea persoanelor desemnate să ia parte la inspecțiile respective și oferă agenților autorizați asistența necesară pentru a-și îndeplini sarcinile.
            
            
               (6)   Rezultatele controalelor și inspecțiilor menționate la articolul 2, cu excepția inspecțiilor efectuate de statele membre, se aduc la cunoștința statului membru în cauză, prin canalele adecvate, în termen de trei luni. Statul membru își prezintă observațiile în termen de trei luni de la primirea raportului. Cu toate acestea, din motive justificate corespunzător, Comisia îi poate solicita statului membru în cauză să prezinte observații cu privire la anumite puncte în termen de o lună de la primirea raportului. Statul membru în cauză poate refuza să răspundă, printr-o comunicare în care precizează motivele care îl împiedică să dea curs solicitării Comisiei.
               Rezultatele și observațiile menționate la primul paragraf, precum și raportul de sinteză elaborat în legătură cu controalele privind resursele proprii menționate la articolul 2 alineatul (1) literele (b) și (c) din Decizia (UE, Euratom) 2020/2053 se aduc la cunoștința tuturor statelor membre.
               Dacă inspecțiile la fața locului sau alte inspecții în care este implicată Comisia, în cazul în care inspecțiile privesc resursele proprii tradiționale, identifică necesitatea de a modifica sau corecta datele din situațiile sau declarațiile trimise Comisiei privind resursele proprii și corecțiile rezultate urmează să fie făcute printr-o situație sau declarație curentă, atunci modificările relevante se identifică în situația sau declarația utilizată în acest scop, prin intermediul unor note adecvate.
            
         
         
            Articolul 5
            Raportarea cazurilor de fraudă și de nereguli care afectează drepturile privind resursele proprii tradiționale
            
               (1)   În termen de două luni de la încheierea fiecărui trimestru, statele membre transmit Comisiei o descriere a cazurilor identificate de fraudă și de nereguli care implică drepturi de peste 10 000 EUR privind resursele proprii tradiționale menționate la articolul 2 alineatul (1) litera (a) din Decizia (UE, Euratom) 2020/2053.
               În perioada menționată la primul paragraf, fiecare stat membru furnizează informații cu privire la poziția adoptată în ceea ce privește cazurile de fraudă sau de nereguli raportate deja Comisiei, a căror recuperare, anulare sau nerecuperare nu a fost indicată anterior.
            
            
               (2)   Comisia adoptă acte de punere în aplicare ce stabilesc detaliile descrierilor menționate la alineatul (1) din prezentul articol. Actele de punere în aplicare respective se adoptă în conformitate cu procedura de consultare menționată la articolul 7 alineatul (2).
            
            
               (3)   În raportul Comisiei menționat la articolul 325 alineatul (5) din TFUE se include un rezumat al descrierilor menționate la alineatul (1) din prezentul articol.
            
         
         
            Articolul 6
            Raportarea de către statele membre a inspecțiilor pe care le-au efectuat cu privire la resursele proprii tradiționale
            
               (1)   Statele membre prezintă Comisiei rapoarte anuale detaliate referitoare la inspecțiile pe care le-au efectuat privind resursele proprii tradiționale și rezultatele acestor inspecții, datele globale și orice aspecte de principiu referitoare la cele mai importante probleme ce rezultă în urma aplicării regulamentelor relevante de punere în aplicare a Deciziei (UE, Euratom) 2020/2053, în special referitoare la chestiunile care fac obiectul unui litigiu. Rapoartele se trimit Comisiei până la data de 1 martie a anului următor exercițiului financiar în cauză. Pe baza rapoartelor respective, Comisia pregătește un raport de sinteză, care este adus la cunoștința tuturor statelor membre.
            
            
               (2)   Comisia adoptă acte de punere în aplicare în care se stabilește formularul pentru rapoartele anuale ale statelor membre menționate la alineatul (1) din prezentul articol. Actele de punere în aplicare respective se adoptă în conformitate cu procedura de consultare menționată la articolul 7 alineatul (2).
            
            
               (3)   Comisia prezintă Parlamentului European și Consiliului, la fiecare trei ani, un raport cu privire la funcționarea modalităților de organizare a inspecțiilor privind resursele proprii tradiționale, menționate la articolul 2 alineatul (3).
            
         
         CAPITOLUL III
         
            COMITET ȘI DISPOZIȚII FINALE
         
         
            Articolul 7
            Procedura comitetului
            
               (1)   Comisia este asistată de Comitetul consultativ privind resursele proprii (ACOR) și de alte comitete, după caz. ACOR și celelalte comitete reprezintă comitete în înțelesul Regulamentului (UE) nr. 182/2011.
            
            
               (2)   În cazul în care se face trimitere la prezentul alineat, se aplică articolul 4 din Regulamentul (UE) nr. 182/2011.
            
         
         
            Articolul 8
            Dispoziții finale
            Regulamentul (UE, Euratom) nr. 608/2014 se abrogă.
            Trimiterile la regulamentul abrogat se interpretează ca trimiteri la prezentul regulament și se citesc în conformitate cu tabelul de corespondență din anexa la prezentul regulament.
         
         
            Articolul 9
            Intrare în vigoare
            Prezentul regulament intră în vigoare la data intrării în vigoare a Deciziei (UE, Euratom) 2020/2053.
            Se aplică de la 1 ianuarie 2021.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 30 aprilie 2021.
            
               
                  Pentru Consiliu
               
               
                  Președintele
               
               A. P. ZACARIAS
            
         
         
            (1)  JO L 424, 15.12.2020, p. 1.
         
            (2)  Aprobarea din 25 martie 2021 (nepublicată încă în Jurnalul Oficial).
         
            (3)  Regulamentul (CEE, Euratom) nr. 1553/89 al Consiliului din 29 mai 1989 privind regimul unitar definitiv de colectare a resurselor proprii provenite din taxa pe valoarea adăugată (JO L 155, 7.6.1989, p. 9).
         
            (4)  Regulamentul (UE) nr. 182/2011 al Parlamentului European și al Consiliului din 16 februarie 2011 de stabilire a normelor și principiilor generale privind mecanismele de control de către statele membre al exercitării competențelor de executare de către Comisie (JO L 55, 28.2.2011, p. 13).
         
            (5)  Regulamentul (UE, Euratom) nr. 608/2014 al Consiliului din 26 mai 2014 de stabilire a măsurilor de punere în aplicare a sistemului de resurse proprii ale Uniunii Europene (JO L 168, 7.6.2014, p. 29).
         
            (6)  Regulamentul (UE, Euratom) 2018/1046 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012 (JO L 193, 30.7.2018, p. 1).
         
            (7)  Regulamentul (UE) 2019/516 al Parlamentului European și al Consiliului din 19 martie 2019 privind armonizarea venitului național brut la prețurile pieței și de abrogare a Directivei 89/130/CEE, Euratom a Consiliului și a Regulamentului (CE, Euratom) nr. 1287/2003 al Consiliului (Regulamentul VNB) (JO L 91, 29.3.2019, p. 19).
         
            (8)  Directiva 94/62/CE a Parlamentului European și a Consiliului din 20 decembrie 1994 privind ambalajele și deșeurile de ambalaje (JO L 365, 31.12.1994, p. 10).
         
            (9)  Decizia 2005/270/CE a Comisiei din 22 martie 2005 de stabilire a tabelelor corespunzătoare sistemului de baze de date în conformitate cu Directiva 94/62/CE a Parlamentului European și a Consiliului privind ambalajele și deșeurile de ambalaje (JO L 86, 5.4.2005, p. 6).
         
            (10)  Regulamentul (CE) nr. 223/2009 al Parlamentului European și al Consiliului din 11 martie 2009 privind statisticile europene și de abrogare a Regulamentului (CE, Euratom) nr. 1101/2008 al Parlamentului European și al Consiliului privind transmiterea de date statistice confidențiale Biroului Statistic al Comunităților Europene, a Regulamentului (CE) nr. 322/97 al Consiliului privind statisticile comunitare și a Deciziei 89/382/CEE, Euratom a Consiliului de constituire a Comitetului pentru programele statistice ale Comunităților Europene (JO L 87, 31.3.2009, p. 164).
         
            (11)  Regulamentul (UE) 2016/679 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor) (JO L 119, 4.5.2016, p. 1).
         
            (12)  Regulamentul (UE) 2018/1725 al Parlamentului European și al Consiliului din 23 octombrie 2018 privind protecția persoanelor fizice în ceea ce privește prelucrarea datelor cu caracter personal de către instituțiile, organele, oficiile și agențiile Uniunii și privind libera circulație a acestor date și de abrogare a Regulamentului (CE) nr. 45/2001 și a Deciziei nr. 1247/2002/CE (JO L 295, 21.11.2018, p. 39).
      
      
         
            ANEXĂ
            
               TABEL DE CORESPONDENȚĂ
            
            
                        Regulamentul (UE, Euratom) nr. 608/2014
                     
                     
                        Prezentul regulament
                     
                  
                        Articolul 1
                     
                     
                        Articolul 1
                     
                  
                        Articolul 2 alineatul (1)
                     
                     
                        Articolul 2 alineatul (1)
                     
                  
                        Articolul 2 alineatul (2)
                     
                     
                        Articolul 2 alineatul (2)
                     
                  
                        Articolul 2 alineatul (3) litera (a)
                     
                     
                        Articolul 2 alineatul (3) litera (a)
                     
                  
                        Articolul 2 alineatul (3) litera (b)
                     
                     
                        Articolul 2 alineatul (3) litera (b)
                     
                  
                        Articolul 2 alineatul (3) litera (c)
                     
                     
                        Articolul 2 alineatul (3) litera (c)
                     
                  
                        Articolul 2 alineatul (3) litera (d)
                     
                     
                        Articolul 2 alineatul (3) litera (d)
                     
                  
                        Articolul 2 alineatul (3) litera (e)
                     
                     
                        Articolul 2 alineatul (7)
                     
                  
                        Articolul 2 alineatul (4)
                     
                     
                        Articolul 2 alineatul (4)
                     
                  
                         
                     
                     
                        Articolul 2 alineatul (5)
                     
                  
                        Articolul 2 alineatul (5)
                     
                     
                        Articolul 2 alineatul (6)
                     
                  
                        Articolul 2 alineatul (6)
                     
                     
                        Articolul 2 alineatul (8)
                     
                  
                        Articolul 3
                     
                     
                        Articolul 3
                     
                  
                        Articolul 4
                     
                     
                        Articolul 4
                     
                  
                        Articolul 5
                     
                     
                        Articolul 5
                     
                  
                        Articolul 6
                     
                     
                        Articolul 6
                     
                  
                        Articolul 7
                     
                     
                        Articolul 7
                     
                  
                        Articolul 8
                     
                     
                        Articolul 8
                     
                  
                        Articolul 9
                     
                     
                        Articolul 9